Komission yksiköiden valmisteluasiakirja - Oheisasiakirja Ehdotus: Euroopan parlamentin ja neuvoston päätös ohjelman käynnistämisestä korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2009–2013) Tiivistelmä ennakkoarviointivaatimukset kattavasta laajennetusta vaikutusten arvioinnista [KOM(2007) 395 lopullinen] [SEK(2007) 949] /* SEK/2007/0950 lopull. */





[pic] | EUROOPAN YHTEISÖJEN KOMISSIO | Bryssel 12.7.2007 SEK(2007) 950 KOMISSION YKSIKÖIDEN VALMISTELUASIAKIRJA Oheisasiakirja Ehdotus: EUROOPAN PARLAMENTIN JA NEUVOSTON PÄÄTÖS ohjelman käynnistämisestä korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2009–2013) Tiivistelmä ennakkoarviointivaatimukset kattavasta laajennetusta vaikutusten arvioinnista [KOM(2007) 395 lopullinen][SEK(2007) 949] TIIVISTELMÄ Korkea-asteen koulutus on alttiina kasvavalle kansainvälistymisilmiölle, sillä se pyrkii vastaamaan maailmanlaajuistumisprosessiin. Yhteisön ja sen jäsenvaltioiden on näin ollen pyrittävä antamaan kansalaisilleen ja työvoimalleen valmiudet maailmanlaajuista toimintaympäristöä varten siten, että niiden korkea-asteen koulutusjärjestelmiin sisällytetään kansainvälinen ulottuvuus asianmukaisesti ja tehokkaasti. Korkea-asteen oppilaitokset ovat kulttuurien välisen dialogin ja vaihdon keskuksia. Kansainvälisiin yhteyksiin ja henkilövaihtoihin perustuva koulutus- ja vaihto-ohjelma voi vahvistaa Euroopan unionin ja kolmansien maiden välisiä siteitä politiikan, kulttuurin, koulutuksen ja talouselämän alalla. Tulevan Erasmus Mundus -ohjelman yleistavoitteena olisi oltava Euroopan korkeakoulutuksen laadun parantaminen sekä vuoropuhelun ja ymmärtämyksen edistäminen eri kansojen ja kulttuurien kesken kolmansien maiden kanssa tehtävän yhteistyön avulla sekä kolmansien maiden kehityksen edistäminen korkeakoulutuksen alalla. Käytännössä uudella ohjelmalla olisi - rahoitettava sellaisia korkealaatuisia yhteisiä master- ja tohtoriohjelmia, joiden toteuttajana on ryhmä korkeakouluja Euroopasta ja mahdollisesti kolmansista maista; - tarjottava koko opiskeluajan kattavia apurahoja eurooppalaisille ja kolmansista maista oleville opiskelijoille kyseisiin yhteistyöohjelmiin osallistumista varten sekä lyhytaikaisia apurahoja tutkijoille Euroopasta ja kolmansista maista yhteistyöohjelmiin kuuluvia tutkimus- tai opetustehtäviä varten; - kehitettävä yhteistyökumppanuuksia eurooppalaisten ja kolmansien maiden korkeakoulujen kesken opiskelijoiden ja tutkijoiden vaihtojen perustana kaikilla korkeakoulutustasoilla tavoitteena kehittää kolmansien maiden korkeakoulujen kansainvälisiä yhteistyövalmiuksia; - tuettava kansainvälisiä aloitteita, tutkimuksia, opintoja, hankkeita, tapahtumia ja muita toimia, joilla pyritään parantamaan Euroopan korkeakoulutuksen vetovoimaa maailmassa. Erasmus Mundus -ohjelman tulevan ohjelmakauden (2009–2013) osalta on pohdittava seuraavaa kolmea keskeistä toimintavaihtoehtoa: 1. Erasmus Mundus -ohjelman jatkaminen sen nykyisessä muodossa; 2. Erasmus Mundus -ohjelman jatkaminen muutetussa muodossa ja; 3. Erasmus Mundus -ohjelman lopettaminen nykyisen ohjelman päättyessä joulukuussa 2008. Kyseisiä toimintavaihtoehtoja koskeva vertaileva arviointi osoittaa, että vaihtoehto 3 on vaikuttanut vähiten ohjelman tarpeisiin ja tavoitteisiin. Vaikka vaihtoehto 1 menestyi arvioinnissa hyvin, vaihtoehdossa 2 on kuitenkin selviä etuja siihen nähden. Seuraavia muutoksia arvioitiin yksityiskohtaisesti vaihtoehdon 2 puitteissa; kaikki muutokset ehdotetaan sisällytettäviksi uuteen Erasmus Mundus -ohjelmaan niistä yhdessä aiheutuvien hyötyjen vuoksi: - Ohjelman ulottaminen kattamaan tohtorin tutkintoon johtavien opintojen rahoituksen; - EU:n opiskelijoille myönnettävän taloudellisen tuen sisällyttäminen ohjelmaan sen soveltamisalan puitteissa; - Kolmansien maiden korkeakoulujen integroiminen paremmin ohjelmaan; - Erasmus Mundus -ohjelman ulkoisen yhteistyön integroiminen ohjelmaan.